《依韵攀和通判员外题金观之作》
宋代·杨克让

冲虚脱屣世绵绵，胜地人来尚凛然。
不见彩云迎皓鹤，空留怪石漱清泉。
侵阶蔓草迷香迳，偃盖寒松杂暮烟。
静化信从无妄得，堪思汉武亦神仙。

作者简介：（912—980）同州冯翊人，字庆孙。后晋末为户曹掾。历仕后汉、后周。入宋起为左补阙，掌蕲口榷货务。为西川转运副使，有善政。代归阙下，疏民利病十事称旨，太祖将大用，为侯陟所沮。太宗时加刑部郎中知大名府，转两浙西南路转运使，镇压泉州民变。徙知广州，兼转运市舶使。历官以干练闻，时称能吏。